L'acollida matinal fora de l'horari escolar ha tingut per objecte facilitar la conciliació de la vida familiar i laboral i posar a disposició de les famílies uns espais, unes activitats i uns professionals responsables dels infants durant el temps previ a l'inici de l'activitat escolar.
L'acollida matinal es troba particularment estesa en centres amb alumnat d'educació infantil i d'educació primària, i sovint són les associacions de mares i pares d'alumnes les que l'organitzen.
El Departament d'Educació vol afavorir la conciliació de la vida laboral i familiar de les famílies de Catalunya, en sintonia amb els principis i les mesures que preveu la Llei 18/2003, de 4 de juliol, de suport a les famílies, destinant ajuts per a la prestació del servei d'acollida en l'horari de matí, previ a l'inici de les activitats escolars, dels nens i nenes escolaritzats en centres d'educació infantil i d'educació primària sufragats amb fons públics.
Així mateix, el Pacte nacional per a l'Educació, signat el 20 de març de 2006 entre el Govern de la Generalitat i les principals organitzacions que formen la comunitat educativa a Catalunya, estableix com a fita important la col·laboració de les parts en la conciliació de la vida laboral i familiar i, en aquest sentit, una de les mesures que preveu és la concessió d'ajuts per a la participació en activitats organitzades per les associacions de mares i pares d'alumnes més enllà de l'horari lectiu.
D'altra banda, per Acord del Govern de 15 de maig de 2007, el Consorci d'Educació de Barcelona ha assumit la competència en la reglamentació i la gestió del menjador escolar en l'àmbit de la ciutat de Barcelona, i per al curs 2007-2008 es concreta la seva participació en la gestió de la convocatòria de subvencions per a l'organització del servei d'acollida matinal d'infants que obri el Departament d'Educació, quant a la recollida de sol·licituds, la proposta d'adjudicació, la recepció de la documentació i el control de les justificacions.
En aquest sentit, mitjançant el Decret 218/2001, de 24 de juliol, pel qual es regula l'ús social dels edificis dels centres educatius públics, el Departament d'Educació fomenta l'ús de les instal·lacions escolars dels centres educatius per a la realització d'activitats socioculturals, més enllà del seu ús escolar, i sense interferir en l'activitat docent.
Per tot això, de conformitat amb el que estableixen la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la Direcció General d'Atenció a la Comunitat Educativa,
S'aproven les bases reguladores que consten a l'annex d'aquesta Ordre, per a l'atorgament de subvencions a les associacions de mares i pares d'alumnes per a l'organització del servei d'acollida matinal abans de l'inici de les activitats escolars, en els centres educatius sufragats amb fons públics de Catalunya que imparteixin el segon cicle d'educació infantil, l'educació primària i/o l'educació especial.
S'obre convocatòria de concurs públic per a la concessió de subvencions per a l'organització del servei d'acollida matinal durant el curs escolar 2007-2008, la qual es regeix per les bases que consten a l'annex d'aquesta Ordre.
Es destina a la concessió d'aquests ajuts un import total d'1.500.000,00 euros, dels quals 525.000,00 euros es finançaran amb càrrec a l'aplicació EN04 D/480000100/4250 del pressupost de l'any 2006 prorrogat per al 2007, i els 975.000,00 euros restants, amb càrrec a l'aplicació corresponent del pressupost de l'any 2008.
Aquesta quantitat podrà ser incrementada d'acord amb les disponibilitats pressupostàries per a l'any 2008.
L'import de la subvenció per a cada mòdul serà el resultat de dividir l'import total del crèdit disponible entre el nombre total de mòduls corresponents a les sol·licituds admeses.
En qualsevol cas, l'import màxim concedit per a cada mòdul serà de 1.500,00 euros per curs.
Les sol·licituds es podran presentar des de l'endemà de la publicació d'aquesta Ordre al DOGC, i fins al 15 de setembre de 2007.
Es delega en la directora general d'Atenció a la Comunitat Educativa la competència per resoldre aquesta convocatòria.
En la resolució es determinaran els recursos que s'hi podran interposar, l'òrgan davant el qual es podrà recórrer i el termini per fer-ho.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
L'objecte d'aquestes bases és la regulació de l'atorgament de subvencions a les associacions de mares i pares d'alumnes que organitzin el servei d'acollida matinal d'infants, abans de l'inici de les activitats escolars del matí, en els centres educatius sufragats amb fons públics de Catalunya que imparteixin el segon cicle d'educació infantil, l'educació primària i/o l'educació especial.
L'import de la subvenció es destinarà íntegrament a minorar el cost del servei per a tot l'alumnat que s'hi acull..2 Caràcter del servei
El servei d'acollida matinal ha de ser un temps actiu per als nens i nenes, que possibiliti la realització, entre d'altres, d'activitats lúdiques, artístiques o esportives, la lectura i l'ús de la biblioteca o altres instal·lacions del centre, amb exclusió de les activitats pròpies dels programes escolars.
El català s'ha d'utilitzar normalment com a llengua vehicular en aquestes activitats.
En qualsevol cas, l'activitat haurà de ser aprovada pel consell escolar en els centres educatius públics, i pels titulars en els centres educatius privats sufragats amb fons públics..3 Beneficiaris de les subvencions
Poden sol·licitar les subvencions totes les associacions de mares i pares d'alumnes de centres educatius sufragats amb fons públics de Catalunya que organitzin el servei d'acollida matinal en els termes que estableixen aquestes bases.
Les associacions beneficiàries hauran de complir els requisits següents:
a) Estar legalment constituïdes i amb les seves dades actualitzades al Registre d'Entitats Jurídiques (o en tràmit d'actualització), o estar en tràmit de constitució, sempre que compleixin aquest requisit en el moment de prestació del servei.
b) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
c) No trobar-se en cap de les circumstàncies que impossibiliten per ser beneficiari de la subvenció previstes a l'article 13.2 de la Llei 38/2003, de 17 de novembre, general de subvencions.
d) Complir els requisits establerts als articles 32 i 36 de la Llei 1/1998, de 7 de gener, de política lingüística, en el cas que tinguin establiments oberts al públic.
e) Complir amb l'obligació, si escau, de presentació dels comptes anuals en el registre corresponent..4 Condicions de prestació del servei
a) S'ha de dur a terme en el mateix centre educatiu, en els locals i espais de lleure que determini la direcció del centre, en el cas dels centres educatius públics, o el titular, en el cas dels centres privats sufragats amb fons públics.
b) Ha d'oferir-se durant tots els dies lectius del calendari escolar.
c) Ha d'estar cobert per l'assegurança a què fa referència la base 9.
d) S'aplicarà el Conveni col·lectiu de treball del sector del lleure educatiu i sociocultural de Catalunya vigent, en el cas que el servei es presti mitjançant empresa o entitat subjecta a la seva regulació..5 Mòduls subvencionables
5.1 Cada grup de 12 a 20 infants constituirà un mòdul subvencionable; de 21 a 40 se'n consideraran dos, i tres si en té més de 40.
5.2 De forma excepcional, en els centres i zones escolars rurals (ZER) que tinguin menys de 50 alumnes, el nombre mínim d'alumnat assistent al servei d'acollida matinal per assolir la consideració d'un mòdul serà de cinc.
La mateixa excepció serà d'aplicació en els centres que iniciïn les seves activitats durant el mateix curs acadèmic de la convocatòria.
5.3 Per als centres d'educació especial, el còmput per a la consideració de mòdul subvencionable serà de la meitat d'alumnes que els previstos a la base 5.1.6 Requisits dels monitors i monitores
Els monitors i monitores que prestin el servei han de ser majors de 18 anys i estar capacitats per a la realització d'aquesta tasca.
A aquests efectes, capaciten per a la prestació del servei el diploma de monitor de lleure infantil i juvenil, el de director de lleure infantil i juvenil, el títol de tècnic superior en animació sociocultural, el de tècnic superior en integració social i el de tècnic superior en educació infantil, i d'altres equivalents, o acreditar capacitació provada per l'experiència adquirida..7 Límit de mòduls subvencionats
Es podran concedir subvencions per un màxim de tres mòduls per a cada centre educatiu, tret dels centres que s'acullin a les excepcions recollides a la base 5, cas en el qual el límit serà d'un mòdul per centre.
En cas que en un centre educatiu el servei d'acollida fos prestat per més d'una associació de mares i pares d'alumnes, les subvencions es distribuiran de manera proporcional al nombre d'alumnes beneficiaris del servei d'acollida matinal realitzat per cadascuna d'aquestes..8 Compatibilitat i concurrència
Els sol·licitants han de declarar si han demanat i/o obtingut altres ajuts amb la mateixa finalitat, indicant-ne la procedència i l'import.
L'import de la subvenció concedida en cap cas no pot ser d'una quantitat que, aïlladament o en concurrència amb altres ajuts d'entitats públiques o privades, superi el cost del servei d'acollida..9 Assegurança
L'associació de mares i pares d'alumnes ha de contractar una assegurança de responsabilitat civil per cobrir els riscos derivats del desenvolupament del servei d'acollida davant d'usuaris i tercers, amb uns límits mínims de 150.000,00 euros per víctima i 1.200.000,00 euros per sinistre, d'acord amb el Decret 218/2001, de 24 de juliol, pel qual es regula l'ús social dels edificis dels centres docents públics, modificat pel Decret 333/2002, de 19 de novembre..10 Sol·licituds
10.1 La sol·licitud es presentarà per via telemàtica i es podrà tramitar des de qualsevol terminal de què disposin les persones interessades.
Les associacions de mares i pares d'alumnes presentaran la sol·licitud per via telemàtica a través de la pàgina del Departament d'Educació [URL], i caldrà que la persona sol·licitant s'identifiqui amb el número que li va ser assignat a l'AMPA pel Registre d'Entitats Jurídiques del Departament de Justícia.
10.2 La sol·licitud també pot ser presentada per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
10.3 Les sol·licituds realitzades per mitjans telemàtics es consideren presentades davant de l'Administració quan s'enregistrin en el Registre telemàtic del portal www.gencat.net.
10.4 Les sol·licituds presentades telemàticament tenen els mateixos efectes jurídics que les presentades per la resta de mitjans admesos en dret..11 Resolució i publicitat
11.1 La resolució de la convocatòria la farà l'òrgan que es determini a la mateixa convocatòria.
11.2 La resolució de concessió i desestimació de les subvencions es notificarà a les persones interessades.
A més, la resolució es farà pública al tauler d'anuncis de la seu central del Departament d'Educació, als taulers dels serveis territorials corresponents i als del Consorci d'Educació de Barcelona.
Així mateix, es publicarà al DOGC quan l'import atorgat sigui igual o superior a 3.000,00 euros.
En qualsevol cas, es consideraran desestimades les sol·licituds d'ajuts no resoltes per resolució expressa dins el termini de sis mesos a comptar de l'endemà de la data de finalització del termini per presentar les sol·licituds..12 Presentació de la documentació justificativa
12.1 La percepció de la subvenció resta condicionada a l'aportació de la documentació justificativa de la prestació del servei i del compliment dels requisits.
12.2 Als efectes de control, durant el mes de gener de l'any d'acabament del curs corresponent a cada convocatòria es presentarà als serveis territorials del Departament d'Educació un certificat d'assistència, detallat per mesos, de l'alumnat assistent a l'acollida matinal durant el primer trimestre, amb indicació dels noms i cognoms, amb l'autorització prèvia dels pares, mares o tutors/es per a la cessió de les dades personals de l'alumnat, d'acord amb la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999).
12.3 La resta de la documentació justificativa s'haurà de presentar abans del 31 de juliol de l'any d'acabament del curs corresponent a cada convocatòria als serveis territorials del Departament d'Educació, o la seu del Consorci d'Educació de Barcelona, i contindrà el que s'especifica a la base 14..13 Abonament de la subvenció
La subvenció s'abonarà en dos pagaments ingressats en el compte bancari que s'indiqui a la sol·licitud.
El primer pagament, en concepte de bestreta, serà d'un 35% de la subvenció, i es tramitarà dins del primer trimestre del curs escolar.
La resta de l'import es lliurarà un cop hagi estat justificada correctament la subvenció, d'acord amb la base 14..14 Justificació
14.1 La documentació justificativa a què fa referència aquesta base haurà de ser presentada als serveis territorials del Departament d'Educació o a la seu del Consorci d'Educació de Barcelona, en un termini que finirà el dia 31 de juliol de l'any d'acabament del curs corresponent a la convocatòria.
Aquesta justificació revestirà la modalitat de compte justificatiu simplificat, en els termes del Reglament de la Llei 38/2003, de 17 de novembre, general de subvencions.
14.2 L'escrit de tramesa de la justificació ha d'adjuntar original o fotocòpia compulsada dels següents documents:
a) Certificat d'assistència a l'activitat, amb indicació dels noms i cognoms, i amb l'autorització prèvia dels pares, mares o tutors/es per a la cessió de les dades personals de l'alumnat, d'acord amb la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999).
b) Declaració conforme els fons percebuts s'han destinat a la finalitat prevista, i es compleixen els requisits per ser beneficiaris de la subvenció, d'acord amb les bases.
Ha d'incloure una relació detallada de la totalitat d'ingressos i despeses de l'activitat, d'acord amb la previsió de despeses presentada en la sol·licitud.
d) Certificat acreditatiu de trobar-se al corrent en el compliment de les obligacions tributàries i en el pagament de les quotes i altres obligacions amb la Seguretat Social, en els termes previstos a l'article 14 de la Llei 38/2003, de 17 de novembre, general de subvencions.
e) Pòlissa de responsabilitat civil que cobreixi els riscos d'acord amb la base 9.
Així mateix, juntament amb la documentació anterior s'han de presentar els justificants de la despesa, en funció dels casos següents:
a) Si el servei d'acollida el presten persones contractades directament per l'AMPA, caldrà presentar certificat en què haurà de constar el nom i cognoms i el NIF de les persones contractades.
b) Si el servei d'acollida el presta una empresa externa a canvi de pagaments directes de l'AMPA, caldrà presentar certificat on s'haurà de fer constar la relació de factures i rebuts d'aquesta empresa, on constin de manera detallada la data i el número de factura o rebut, el concepte, l'import, el NIF i el nom de l'empresa.
c) Si el servei d'acollida el presta una empresa externa a canvi de pagaments directes dels pares, mares o tutors/es de l'alumnat usuari, caldrà presentar certificat d'aquesta empresa on constin de manera detallada els ingressos mensuals percebuts dels pares, mares o tutors/es, així com declaració del/de la representant de l'empresa de si aquests ingressos cobreixen o no la totalitat del cost del servei.
14.4 Es comprovarà, mitjançant un mostreig aleatori d'un mínim del 10 % de les entitats beneficiàries de l'ajut, els documents en base als quals s'ha elaborat el compte justificatiu.
A aquest efecte els beneficiaris podran ser requerits per aportar els originals o fotocòpies compulsades de tota la documentació..15 Obligacions del beneficiari
a) Dur a terme l'activitat que fonamenta la concessió de la subvenció, en els termes d'aquestes bases.
b) Sotmetre's a les actuacions de comprovació del Departament d'Educació, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres organismes competents, tant nacionals com comunitaris, amb l'aportació de tota la informació que li sigui requerida en exercici de les actuacions anteriors.
c) Proposar al Departament d'Educació qualsevol canvi que, dins la mateixa finalitat, es pugui produir en la destinació de la subvenció.
d) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, amb la finalitat de garantir l'adequat exercici de les facultats de comprovació i control.
e) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
f) Fer pública la col·laboració del Departament d'Educació en la documentació que generin les activitats subvencionades..16 Revocació de la subvenció
Són causes de revocació total o parcial de l'atorgament de l'ajut, les quals, si escau, poden donar lloc al reintegrament de les quantitats percebudes indegudament, amb els interessos corresponents, les que preveuen els articles 37 de la Llei 38/2003, de 17 de novembre, general de subvencions, i 99 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com l'incompliment per part del destinatari de les condicions establertes en aquestes bases.